**ᐅᖃᕆᐊᖅᑐᖅᓯᒪᔫᑉ ᐅᖃᐅᓯᖏᑦ ᐃᓄᐊᐱᒃ ᐃᐅᓪ**

ᐊᐃᐳᕈ 29, 2015

1. ᐊᑎᖃᖃᑕᐅᔪᖓ ᐊᑖᒍᑦ ᓄᓇᕗᒥ ᓄᓇᑖᕐᓂᕐᒧᑦ ᐊᖏᕈᑎᓂ.
2. ᐊᕐᕌᒍᖃᖅᑐᖓ 52. ᓴᓪᓕᕐᒥᐅᑕᐅᓯᒪᔪᖓ ᐃᓅᓯᓕᒫᖅ ᐃᓚᐅᓐᖏᑦᑐᑑᓪᓗᑎᒃ 21 ᑕᖅᑭᐅᓚᐅᖅᑐᑦ, ᐃᓚᒃᑲ ᑭᓐᖓᓕᐊᖅᓯᒪᑎᓪᓗᒋᑦ, ᓄᓕᐊᕋ ᐃᓕᓴᐃᔨᐅᑎᓪᓗᒍ ᐃᓕᓐᓂᐊᕐᕕᖕᒥ. ᑭᓐᖓᕐᓂ ᐃᖅᑲᓇᐃᔭᓚᐅᖅᑐᖓ ᓄᓇᓯᐅᑎᒃᑯᕕᐊᓂ ᕼᐊᒻᓕᒃᑯᑦ.
3. ᓇᓐᓄᒐᓱᐊᖃᑦᑕᖅᓯᒪᔪᖓ ᑕᐃᒪᓐᖓᓂᒃ ᐅᑭᐅᖃᓕᓚᐅᕋᒪ 16. ᑐᒃᑐᒐᓱᐊᖃᑦᑕᓕᓚᐅᖅᑐᖓ ᐅᑭᐅᖃᓕᕋᑖᖅᓱᖓ ᐊᕙᑎᓂᒃ 20, ᑐᒃᑐᖃᓐᓂᕈᓐᓇᓕᕐᒪᑕ ᐊᒻᒪ ᒪᕐᕉᒃ ᐃᓚᒌᑦ ᐊᑐᓂ ᐊᕕᒋᐊᖃᖅᑐᑎᒃ ᐊᑕᐅᓯᕐᒥ ᓂᕕᑲᑖᒥᒃ ᐊᕐᕌᒍᒥ ᐊᑕᐅᓯᕐᒥ.
4. ᑕᒫᓂ 8 ᐅᕝᕙᓘᓐᓃᑦ 9 ᑐᒃᑐᒐᓱᐊᖃᑦᑕᓚᐅᖅᑐᖓ ᓴᓕᕐᓂ ᓴᓇᖅᓴᖅᑕᐅᓪᓗᑎᒃ ᓂᕿᓕᕆᕕᖕᒥ. ᐃᓘᓐᓇᖏᓐᓂ ᐊᕐᕌᒍᓂ ᐃᓚᐅᓐᖏᑦᑐᑑᓪᓗᓂ ᐊᑕᐅᓯᖅ ᐊᕐᕌᒍ, ᐊᖑᓇᓱᐊᖅᑎᐅᖏᓐᓇᓚᐅᖅᑐᖓ ᓂᕿᓕᕆᕕᒃ ᐊᐅᓚᓕᖅᑎᓪᓗᒍ. ᐊᕐᕌᒎᓯᒪᔪᓂ ᐊᖑᓇᓱᐊᖅᑎᐅᖃᑦᑕᓚᐅᖅᑐᖓ ᑖᒃᑯᓄᖓ ᓂᕿᓕᕆᔨᓄᑦ ᐱᓇᓱᐊᕈᓯᐅᑉ ᓄᓐᖑᐊᓂ ᐊᒻᒪ ᒥᑦᑕᕐᕕᖕᒥ ᓴᓇᔨᐅᓪᓗᖓ ᐱᓇᓱᐊᕈᓯᐅᑉ ᐊᑯᓐᖓᓐᓂ.
5. ᐊᖑᓇᓱᐊᖅᑎᐅᓕᓚᐅᖅᑐᖓ ᑖᒃᑯᓄᖓ ᓂᕿᓕᕆᔨᓄᑦ ᑕᒫᓂ 1994 ᐅᕝᕙᓘᓐᓃᑦ 1995. ᑐᒡᓕᐊᓂ, ᐱᖓᔪᐊᓐᓂᓘᓐᓃᑦ ᐊᐅᓚᓕᖅᑎᓪᓗᒋᑦ ᓂᕿᓕᕆᔩᑦ. ᐊᐅᓚᑕᐅᓚᐅᖅᑐᖅ ᑲᒻᐸᓂᒧᑦ ᑕᐃᔭᐅᔪᑦ ᑐᓐᓄᖅ. ᓕᓄᑦ ᓂᑦᓱ ᑳᓐᑐᕌᒃᑎᓚᐅᖅᑖᖓ. ᐃᓇᖐᖅᑕᐅᖁᔨᓚᐅᖅᑐᑦ ᐊᖑᓇᓱᑦᓯᐊᖏᑦᑐᒥᒃ. ᐊᖏᓚᐅᖅᑐᖓ ᐱᒋᐊᕈᓐᓇᕐᓂᕋᖅᑐᖓ ᐱᐊᓂᑐᐊᕈᒪ ᐱᓕᕆᐊᕋᓂᒃ ᒐᕙᒪᒃᑯᓐᓂ ᐅᓪᓘᑉ ᐃᓚᖓᓂ ᑐᒃᑐᓂᒃ ᖃᐅᔨᓴᖅᑎᐅᖃᑕᐅᕙᒃᑐᖓ. .
6. ᑖᒃᑯᐊ ᑲᒻᐸᓂᐅᔪᑦ ᐊᑐᓚᐅᕋᑎᒃ ᐊᖑᓇᓱᒃᑎᓂᒃ, ᑭᒡᒐᖅᑐᐃᔨᔪᖅ ᖃᐅᔨᓴᖃᑦᑕᔪᔪᖅ ᐱᖁᑎᑦᑎᓐᓂᒃ, ᓈᒪᒐᓗᐊᕐᒪᖔᑕ ᐱᓯᒪᒋᐊᖃᖅᑕᕗᑦ. ᑕᒪᓐᓇ ᐃᓚᖃᓚᐅᖅᑐᖅ ᖃᒧᑕᐅᔭᕐᓂᒃ, ᖃᒧᑎᓂᒃ, ᐊᐅᒻᒪᑎᓂᒃ, ᓱᐴᔪᕐᒥᑦ, ᑕᒻᒪᕇᒃᑯᑎᑦ ᐊᒻᒪ ᖁᑭᐅᑦ.
7. .ᐊᕐᕌᒍᒋᔭᐅᒐᔪᒃᑐᓂ 6 ᐅᕝᕙᓘᓐᓃᑦ 7 ᐊᖑᓇᓱᐊᖃᑦᑕᓚᐅᖅᑐᑦ. ᐃᖅᑲᐅᒪᔪᖓ ᐊᑎᖏᑦ ᐱᖑᓱᐃᑦ ᐃᓄᐃᑦ ᐊᖑᓇᓱᖃᑎᒋᖃᑦᑕᓚᐅᖅᑕᒃᑲ ᑐᓐᓄᒃᑯᑦ ᐊᐅᓚᑦᓯᑎᓪᓗᒋᑦ ᑖᒃᑯᓂᖓ ᐱᓕᕆᐊᓂᒃ ᐊᒻᒪ ᐊᑎᖏᑦ ᑖᒃᑯᐊ ᐱᖓᓲᔪᖅᑐᑦ 6 ᐊᖑᓇᓱᖃᑎᒋᖃᑦᑕᓚᐅᖅᑕᒃᑲ ᓴᓪᓕᐅᑉ ᓄᓇᓕᐊᓂ ᐱᕙᓪᓕᐊᑎᑦᓯᓂᕐᒧᑦ ᑯᐊᐳᕇᓴᒃᑯᓐᓄᑦ. ᐃᓄᐃᓐᓇᐅᓚᐅᖅᑐᑦ ᓴᓪᓕᕐᒥᐅᑦ.
8. ᓴᓂᐊᓂᒃ ᐱᖁᑎᖃᕆᐊᖃᕐᓂᐅᑉ, ᑖᒃᑯᐊ ᐊᖑᓇᓱᐊᖅᑏᑦ ᓂᕈᐊᖅᑕᐅᖃᑦᑕᓚᐅᖅᑐᑦ ᑐᑭᒧᑦᓯᐊᖅ ᖁᑭᕆᐊᕈᓐᓇᖅᐸᑕ. ᐱᒻᒪᕆᐅᑎᑕᐅᓂᖅᐹᖑᓚᐅᖅᑐᖅ ᓂᐊᖁᐊᒍᑦ ᖁᑭᖅᓯᒋᐊᖃᕐᓂᖅ ᐆᒪᔪᕐᓂᒃ ᑕᒪᓐᓇ ᓂᕿᖓ ᓱᕐᕋᒃᓯᒪᓂᐊᖏᒻᒪᑦ.
9. ᐊᖑᓇᓱᒃᑏᑦ ᐅᑎᑦᑎᑕᐅᒍᒪᖃᑦᑕᓚᐅᖅᑐᑦ ᑭᖑᓂᐊᒍᑦ ᐊᕐᕌᒍᒥ ᐊᔪᓐᖏᑉᐸᑕ. ᐃᓘᓐᓇᑲᓴᖏᓐᓂ ᐊᕐᕌᒍᓂ ᑖᒃᑯᐊᓴᐃᓐᓇᐃᑦ ᐃᓄᐃᑦ ᐊᖑᓇᓱᒃᑎᐅᓚᐅᖅᑐᑦ.
10. ᐱᒋᐊᕐᓂᖏᓐᓂ ᐊᕐᕌᒍᓂ ᑐᓂᔭᐅᖃᑦᑕᓚᐅᖅᑐᖓ $12.50 ᑐᒃᑑᑉ ᓂᐊᖁᐊᓄᑦ ᖁᑭᖅᓯᒪᔪᒥᑦ ᑐᓂᔭᐅᔪᓄᑦ ᑖᒃᑯᓄᖓ ᓂᕿᓕᕆᔨᓄᑦ ᐊᒻᒪ $100.00 ᖃᒧᑕᐅᔭᕋᓄᑦ ᐊᒻᒪ ᐊᓯᖏᓐᓄᑦ ᐱᖁᑎᓄᑦ.
11. ᑭᖑᓂᐊᒍᑦ ᐊᑭᓕᖅᑕᐅᓪᓗᖓ $20.00 ᑐᒃᑐᒧᑦ ᓂᐊᖁᕐᒧᑦ ᖁᑭᖅᓯᒪᔪᒧᑦ, ᑭᓯᐊᓂ ᐊᑭᓕᖅᑕᐅᔾᔪᑎᒋᓇᒋᑦ ᖃᒧᑕᐅᔭᑦ.
12. ᐊᑭᓕᖅᑕᐅᔾᔪᑕᐅᔪᑦ ᐊᑕᐅᓯᕐᒧᑦ ᑐᒃᑐᒧᑦ ᒪᓕᖃᑦᑕᓚᐅᖅᑐᑦ ᑖᓐᓇ ᐆᒪᔪᖅ ᓇᐅᒃᑯᑦ ᖁᑭᖅᑕᐅᓂᖓᓄᑦ ᐊᒻᒪ ᓴᒃᑯ ᑎᒥᐊᓄᑦ ᐊᓂᒎᑎᓂᖓ. ᑕᒪᒃᑯᐊ $20.00 ᐊᑭᓕᖅᑕᐅᖃᑦᑕᓚᐅᖅᑐᑦ ᖁᑭᖅᓯᒪᔪᑦ ᓂᐊᖁᐊᒍᑦ, ᖁᖓᓯᐊᒍᓪᓗ $15.00 ᐊᑭᓕᐅᑕᐅᓪᓂ ᑕᓕᐊᓄᑦ ᐅᕝᕙᓘᓐᓃᑦ ᓄᓗᐊᓄᑦ ᖁᒃᑭᖃᓐᖏᑉᐸᑕ ᐊᒻᒪ

$10.00 ᑕᓕᐊᓄᑦ ᐅᕝᕙᓘᓐᓃᑦ ᓄᓗᐊᓄᑦ ᖁᑭᖓ ᐊᓂᒎᑎᓐᓂᖅᐸᑦ ᓂᕿᐊᓂ. ᑭᓱᑖᕈᓐᓇᕋᔭᓚᐅᓐᖏᑦᑐᖓ ᐆᒪᔪᐃᑦ ᖁᑭᖅᓯᒪᒃᐸᑕ ᐃᕐᕋᕕᖏᑎᒍᑦ. ᐊᒥᓲᓚᐅᓐᖏᑦᑐᑦ ᑕᐃᒪᐃᓕᔭᒃᑲ.

1. ᐃᖅᑲᐅᒪᓐᖏᑦᑐᖓ ᐊᑭᓕᖅᑕᐅᓐᓂᕐᒪᖔᕐᒪ ᓄᓇᓕᐊᕆᔭᐅᓯᒪᔪᒦᒋᐊᖃᕐᓂᕈᒪ ᐱᔾᔪᑎᒋᓗᒍ ᓯᓚᕐᓗᖕᓂᖅ
2. ᐊᑭᓕᖅᑕᐅᖃᑦᑕᓚᐅᓐᖏᑦᑐᖓ ᔭᒐᐃᔭᒃᑲᓄᑦ ᐱᖁᑎᒪ ᓱᕋᒍᑎᖏᑦ. ᑖᒃᑯᓇᓂ ᐊᕐᕌᒍᓂ ᐊᖑᓚᓱᐊᖅᑎᐅᓪᓗᖓ ᐱᓕᕆᐊᖃᖅᑐᓄᑦ, ᐊᖑᓇᓱᒃᑎᓕᒫᑦ ᓇᖕᒥᓂᖅ ᑲᒪᒋᐊᖃᓚᐅᖅᑐᑦ ᐋᖅᑭᒃᓱᕆᐊᓕᖕᓂᑦ ᓱᕋᒃᓯᒪᔪᓂᒃ ᐊᒻᒪ ᐋᖅᑭᐅᒪᓂᖏᓐᓂᒃ.
3. ᐊᖑᓇᓱᐊᕐᓂᕋᓄᑦ ᕿᖃᕐᓂᕐᒧᑦ ᐊᑭᓕᐅᑎᓂᒃ ᐅᕝᕙᓘᓐᓃᑦ ᐅᖓᑖᓄᑦ ᐃᑲᕐᕋᐃᑦ ᐃᖅᑲᓇᐃᔭᕐᓂᕐᒧᑦ ᐅᕝᕙᓘᓐᓃᑦ ᒥᑭᓂᖅᐹᖓᓂᒃ ᐊᑭᓕᐅᑕᐅᕙᒃᑐᑦ.
4. ᐊᑭᓕᖅᑕᐅᔾᔪᑎᒃᑲ ᐱᖃᑦᑕᓚᐅᖅᑕᒃᑲ ᐱᓇᓱᐊᕈᓰᒃ ᒪᕐᕉᒃ ᓈᒑᖓᑎᒃ, ᓯᒃᑭᐅᓪᓗᓂ ᑲᒻᐸᓂᐅᒥᒃ ᑲᒪᑎᑕᐅᔪᒥᒃ.
5. ᐱᖁᑎᓕᒫᑦ ᐊᑐᖅᑕᒃᑲ ᓇᖕᒥᓂᕆᓚᐅᖅᑕᒃᑲ, ᐃᓚᐅᓐᖏᑦᑐᑑᓪᓗᑎᒃ ᐅᖅᓱᐊᓗᐃᑦ ᐊᒻᒪ ᓴᒃᑯᐃᑦ ᐱᑕᖃᖅᑎᑕᐅᔪᑦ ᑲᒻᐸᓂᒃᑯᓐᓄᑦ.
6. ᐃᖅᑲᐅᒪᔭᓕᒫᒃᑯᑦ, ᐊᖑᓇᓱᒃᑎᓕᒫᑦ ᐊᑭᓕᖅᑕᐅᖃᑦᑕᓚᐅᖅᑐᑦ ᑕᐃᒫᑦᓴᐃᓐᓇᖅ ᐊᒻᒪ ᓱᓇᖃᖅᑎᑕᐅᓪᓗᑎᒃ ᐱᖁᑎᓂ.
7. ᐊᖑᓇᓱᒃᑏᑦ ᐊᑐᓂ ᐃᓄᑑᓪᓗᑎᒃ ᐊᐅᓪᓚᖃᑦᑕᓚᐅᖅᑐᑦ ᐊᐅᓪᓛᖅᓯᒪᕕᐅᔪᓂ, ᓇᒧᑐᐃᓐᓈᖅᑐᑎᒃ ᐊᔾᔨᒌᓐᖏᑦᑐᓄᑦ ᑕᒪᒃᑯᐊ ᐊᖑᓇᓱᒃᑏᑦ ᖁᑭᐊᓕᕈᑎᒃ ᖃᓂᒌᓗᐊᕐᓂᐊᖏᒻᒪᑕ. ᒪᓕᒐᐅᓚᐅᖅᑐᑦ ᑖᒃᑯᐊ ᐊᑐᓂ ᐊᖑᓇᓱᒃᑏᑦ ᑐᒃᑐᑕᒥᓂᒃ ᐃᑲᕐᕋᐅᑉ ᑐᖔᓂ ᐊᒃᔭᖅᓯᖃᑦᑕᕆᐊᖃᓚᐅᖅᑐᑦ ᖁᑭᖅᓯᓚᐅᖅᑎᓪᓗᒍ ᐆᒪᔪᕐᒥᑦ, ᑎᒥᖓ ᐳᓪᓚᖁᓇᒍ. ᖁᑭᖅᓯᓚᐅᖅᑐᑎᒃ ᐆᒪᔪᕐᓂᒃ, ᐊᖑᓇᓱᒃᑎ ᐱᓚᒃᓯᖃᑦᑕᕆᐊᖃᓚᐅᖅᑐᖅ ᖁᖓᓯᐊᓂᒃ ᐊᐅᓈᖁᓪᓗᒋᑦ.
8. ᐃᓛᓐᓂᒃᑯᑦ ᐊᖑᓚᓱᒃᑏᑦ ᐊᐅᓪᓚᖃᑦᑕᓚᐅᖅᑐᑦ ᓂᑭᑦᑕᖅᑐᑎᒃ ᑕᒫᓂ 15-ᒥᓂᑦ, ᐅᑎᖃᑦᑕᕐᓂᐊᕐᒪᑕ ᐊᑕᐅᑦᓯᒃᑰᖏᑦᑐᖅ. ᐅᓄᖅᑐᑦ ᑐᒃᑐᐃᑦ ᐊᒡᔭᖅᑕᐅᑲᐅᑎᒋᖃᑦᑕᓚᐅᖅᑐᑦ ᑖᒃᑯᓄᖓ ᐱᓕᕆᔪᓄᑦ ᕿᓂᕆᓕᕆᕕᖕᒧᑦ, ᑕᒪᓐᓇ ᑎᖑᕙᕆᐊᕈᑕᐅᓪᓗᓂ ᐊᒦᔭᖅᑕᐅᓂᖓᓄᑦ ᐊᒻᒪ ᐊᕿᐊᕈᐃᔭᖅᑕᐅᓂᖓᓄᑦ ᐊᒻᒪ ᐊᖏᓪᓕᕚᓪᓕᕈᑕᐅᓪᓗᓂ ᓱᕋᒍᓐᓇᖅᑐᓄᑦ. ᓂᑭᑦᑕᐃᓐᓇᖃᑦᑕᓚᐅᓐᖏᑦᑐᑦ.
	* ᐊᐅᓪᓛᖅᓯᒪᕕᐅᔪᒥ, ᐊᖓᔪᖅᑳᕆᔭᐅᔪᖅ ᑎᑎᕋᖅᓯᒪᕕᖃᓚᐅᖅᑐᖅ, ᖃᑦᓯᓂᒃ
	* ᐆᒪᔪᕐᒪᖔᑕ ᐊᑐᓂ ᐊᖑᓇᓱᒃᑏᑦ ᐊᑕᐅᓯᕐᒥ ᑐᒃᑐᓯᐅᕐᓂᕐᒥ ᐊᒻᒪ ᖃᓄᖅ ᐆᒪᔪᖅ ᖁᑭᖅᑕᐅᓚᐅᕐᒪᖔᑦ (ᓂᐊᖁᐊᒍᑦ ᑐᐃᖓᒍᑦ, ᐊᓯᖏᓪᓗ.).
9. ᐊᖓᔪᖅᑳᖃᓚᐅᓐᖏᑦᑐᑦ ᓄᓇᑐᐃᓐᓇᕐᒥ, ᐊᖑᓇᓱᐊᕐᕕᐅᔪᓂ.
10. ᓴᖅᑭᑎᑦᓯᔪᓐᓇᓚᐅᖅᑐᖓ 35-ᓂᒃ ᑐᒃᑐᓂᒃ ᐅᓪᓗᒥ ᐊᑕᐅᓯᕐᒥ, ᒪᓕᒃᑐᒋᑦ ᖃᓄᐃᓐᓂᖏᑦ ᐱᖁᑏᑦ ᐊᒻᒪ ᓯᓚ. ᓴᖅᑭᑎᑦᓯᒐᔪᓚᐅᖅᑐᖓ 150 ᑎᑭᑦᑐᒍ 200 ᑐᒃᑐᐃᑦ ᐱᓇᓱᐊᕈᓯᕐᒥ. ᐅᓄᕐᓂᖅᐹᕆᓯᒪᔭᒃᑲ ᐊᕐᕌᒍᒥ 889 ᑐᒃᑐᐃᑦ.
11. ᐊᔾᔨᒌᓐᖏᓐᓂᖃᖃᑦᑕᓚᐅᖅᑐᑦ ᐊᓐᖑᑕᐅᔪᑦ ᐊᖑᓇᓱᒃᑎᐅᔪᓄᑦ. ᐊᒃᓱᕈᕐᓇᕐᓂᖅᐹᖑᓚᐅᖅᑐᖅ ᐋᖅᑭᐅᒪᑎᑦᓯᓂᖅ ᐊᖑᓇᓲᑎᓂᒃ ᐊᖑᓚᓱᒋᐊᕈᓐᓇᕈᒪᓪᓗᓂ ᐅᓪᓗᑕᒫᑦ. ᐃᓚᖏᑦ ᐊᖑᓇᓱᒃᑏᑦ ᖃᒧᑕᐅᔭᕐᓂᒃ, ᖃᒧᑎᓂᓪᓗ ᓱᕈᒍᔾᔨᒐᔪᓚᐅᖅᑐᑦ ᐃᓛᓐᓂᒃ ᐅᓪᓗᖅ ᒪᕐᕈᐃᖅᑐᒍ. ᑎᒥᒧᑦ ᐊᒃᓱᕈᕐᓇᓚᐅᕐᒥᔪᖅ.
12. ᐊᑐᕆᐊᓯᓚᐅᖅᑐᖓ .25-06 ᖁᑭᐅᑦ. ᐱᐅᓂᖅᐹᖑᓚᐅᕐᒪᑕ ᐊᓄᕆᑎᓪᓗᒍ. ᓂᐅᕕᓕᕆᓪᓗᖓ .22-250, ᐊᓄᕆᑎᓐᓇᒍ ᐊᑐᖃᑦᑕᖅᑕᕋ. ᑖᒃᑯᐊ 22-250 ᓱᑲᓂᖅᓴᓂᒃ ᓴᒃᑯᖃᑦᑐᑎᒃ 25-06.

ᐊᑕᐅᓯᕐᒥᑦ ᖃᒧᑕᐅᔭᖃᓚᐅᖅᑐᖓ. ᐊᑐᖃᑦᑕᕆᐊᓯᓪᓗᖓ 380 Skandic, ᑭᓯᐊᓂ ᒥᑭᓗᐊᓚᐅᕐᒪᑦ, ᐅᓂᐊᖅᓯᔪᓐᓇᖏᑦᑐᑦ ᖃᒧᑏᖕᓂᑦ ᐅᖁᒪᐃᑦᑐᓂᒃ. ᓂᐅᕕᕆᐊᖃᓚᐅᖅᑐᖓ ᐱᖓᓱᒃᑲᓐᓂᕐᓂᑦ ᐊᖑᓇᓲᑎᒋᓂᐊᖅᑕᒃᑲᓂᒃ ᐱᔭᒃᓴᖏᓐᓂᒃ ᑖᒃᑯᐊ ᐱᓕᕆᐊᖃᖅᑐᑦ ᐊᖑᓇᓱᒃᑎᑦᑎᔪᑦ, ᐃᖏᕐᕋᓯᒪᓂᖏᑦᑕ ᐅᖓᓯᖕᓂᖏᑦ ᑎᑭᐅᒪᓕᖅᑐᑎᒃ ᑕᒫᓂ 4000 ᒪᐃᓕ ᐊᑐᓂ ᒪᕐᕉᖕᓂ ᑕᖅᑭᐅᔫᖕᓂ ᐊᖑᓇᓱᖕᓇᐅᔫᖕᓂ. ᐃᓚᖏᑦ ᐊᖑᓇᓱᒃᑎᑕᐅᔪᑦ ᓂᕿᓕᕆᕕᖕᒧᑦ ᐊᑐᖃᑦᑕᓚᐅᖅᑐᑦ ᒪᕐᕉᖕᓂᑦ ᖃᒧᑕᐅᔮᖕᓂᑦ.

1. ᓯᕗᓪᓕᖅᐹᒥ ᐅᓪᓗᕋᓂ, ᒪᓕᓚᐅᖅᑕᕋ ᐊᖑᓇᓱᒃᑎ ᐃᓚᖏᕐᓂᐊᖅᑕᕋ. ᐅᓂᒃᑲᐅᑎᓪᓗᓂᖓ ᑭᓱᓂ ᒪᓕᒋᐊᖃᕐᓂᓐᓂᒃ ᖃᓄᖅ ᖁᑭᖅᑕᐅᒋᐊᖃᕐᓂᖏᑦ ᐆᒪᔪᐃᑦ ᐊᒻᒪ ᖃᖓ ᐊᐅᓈᖅᑎᑕᐅᒋᐊᖃᕐᓂᖏᑦ ᐊᒻᒪ ᐅᖃᐅᔾᔪᖅᑐᓂᖓ ᖃᐅᔨᓯᒪᔭᒥᓂᒃ. ᐊᓯᐊᒍᑦ ᐃᓕᓐᓂᐊᖅᑎᑕᐅᓚᐅᖅᓯᒪᓐᖏᑦᑐᖓ ᐊᒻᒪ ᐅᒃᐱᕈᓱᒃᑐᖓ ᐃᓘᓐᓇᑎᒃ ᓇᖑᓇᓱᒃᑎᑕᐅᓚᐅᖅᑐᑦ ᐃᓕᓐᓂᐊᖅᑕᐅᓯᒪᖅᑰᖏᑦᑐᑦ. ᐊᖑᓇᓱᐊᖃᑦᑕᓚᐅᖅᑐᒍᑦ ᐊᑐᖅᑐᒋᑦ ᐊᔪᓐᖏᓐᓂᕗᑦ ᐊᒻᒪ ᐱᓕᕆᓯᒪᓂᕗᑦ ᐃᓅᓪᓗᑕ. ᐃᓕᓐᓂᐊᖅᑎᑕᐅᓚᐅᓐᖏᑦᑐᒍ ᐃᓕᓐᓂᐊᕐᕕᖕᒥ ᐊᖑᓇᓱᒃᑎᐅᔪᑦ.
2. ᐃᓘᓇᑲᓴᖏᓐᓂ ᐊᕐᕌᒍᓂ, ᑖᒃᑯᐊ ᓂᕿᓕᕆᕖᑦ ᐊᐅᓚᖃᑦᑕᓚᐅᖅᑐᑦ ᒪᕐᕈᓪᓗᐊᖕᓂᑦ ᑕᖅᑮᖕᓂᑦ. ᒪᓕᒃᑐᒍ ᓯᓚᐅᑉ ᖃᓄᐃᓐᓂᖓ, ᑕᒪᒃᑯᐊ ᐊᖑᓇᓱᒃᑏᑦ ᐊᐅᓪᓛᖅᓯᒪᕕᖕᒦᒐᔪᓚᐅᖅᑐᑦ ᐊᑯᓐᖓᓐᓂ ᖁᓖᑦ ᐅᓪᓗᐃᑦ ᐊᒻᒪ ᐱᓇᓱᐊᕈᓰᒃ ᒪᕐᕉᒃ, ᐊᖏᕐᕋᐅᑲᐃᓐᓇᕈᓐᓇᖅᑎᑕᐅᓪᓗᑕ ᐅᓗᒥᒃ ᐊᑕᐅᓯᕐᒥᑦ, ᒪᕐᕉᖕᓂᓪᓘᓐᓃᑦ ᐊᒻᒪ ᑮᓇᐅᔭᒃᓴᖅᑖᖅᑎᑕᐅᓪᓗᑕ. ᐃᓛᓐᓂ ᐱᓇᓱᐊᕈᓯᐅᑉ ᓄᓐᖑᐊᓂ ᐊᖏᕐᕋᖅᓯᒪᔪᓐᓇᖃᑦᑕᓚᐅᖅᑐᒍᑦ.
3. ᐅᓪᓗᓕᒫᖅᑕᖅᑎ ᐊᖑᓇᓱᒃᑎ ᓂᕿᓕᕆᔨᓄᑦ ᐊᖑᓇᓱᐊᕈᔾᔨᖃᑦᑕᓚᐅᕐᒥᔪᑦ ᐃᓚᒥᓂᒃ ᑕᐃᒫᑦᓴᐃᓐᓇᖅ. ᐱᓇᓱᐊᕈᓯᖅ ᐊᑕᐅᓯᐊᖅᑐᒍ ᑐᓐᓄᕐᓂᑦ ᐊᐃᒃᓯᖃᑦᑕᓚᐅᖅᑐᒍᑦ ᖁᑭᖅᑕᕕᓂᑦᑎᓐᓂᒃ, ᑖᒃᑯᐊ ᓂᕿᓕᕆᔩᑦ ᐊᒡᒍᐃᒍᔾᔨᓪᓗᑎᒃ ᐅᕙᑦᑎᓐᓄᑦ ᐊᒻᒪ ᐊᖏᕐᕋᐅᔾᔨᓪᓗᒋᑦ ᑭᖑᓪᓕᕐᒥ ᐊᖏᕐᕋᕋᑦᑕ. ᑕᒪᒃᑯᐊ ᑐᒃᑐᐃᑦ ᓈᓴᖃᑕᐅᖃᑦᑕᓚᐅᓐᖏᑦᑐᑦ ᐊᒻᒪ ᐊᑭᓕᖅᑕᐅᔾᔪᑎᒋᓇᒋᑦ.
4. ᐃᓱᒪᒋᓚᐅᖅᑐᖓ ᐃᖕᒥᓄᑦ ᐱᓕᕆᔭᕆᐊᒃᓴᖅ ᐊᖑᓇᓱᐊᖅᑎᐅᓪᓗᖓ ᓂᕿᓕᕆᔨᓄᑦ. ᐱᑦᑎᐊᕋᓱᐊᖏᓐᓇᓚᐅᖅᑐᖓ ᖁᑭᖅᓯᒐᓱᐊᖅᑐᖓ ᑐᒃᑐᓂᒃ ᐊᒻᒪ ᓂᐅᕐᕈᑎᒋᓪᓗᒋᑦ ᑲᒻᐸᓂᒃᑯᓐᓄᑦ. ᓇᖕᒥᓂᕆᔭᐃᓐᓇᕆᓚᐅᖅᑕᒃᑲ ᐊᖑᓇᓲᑏᑦ ᐱᖁᑏᑦ.
5. ᐊᖑᓇᓱᒃᑎᐅᓪᓗᑕ ᑕᐃᑦᓱᒪ ᐊᔾᔨᒋᔭᐅᓚᐅᓐᖏᓐᓇᑦᑕ ᐃᖅᑲᓇᐃᔭᖅᑎᐅᓪᓗᑕ ᓂᕿᓕᕆᔨᓄᑦ. ᑭᓯᐊᓂ ᓂᕿᑖᕌᖓᑦᑕ ᐊᑭᓕᖅᑕᐅᔾᔪᑎᒋᖃᑦᑕᓚᐅᖅᑕᕗᑦ. ᐃᖅᑲᐅᒪᓐᖏᑦᑐᖓ ᑖᒃᓰᔭᐃᔭᖃᑦᑕᓚᐅᕐᒪᖔᑦᑕ ᑖᒃᑯᓄᖓ ᑮᓇᐅᔭᖅᑖᑦᑎᓐᓄᑦ.
6. ᐃᖅᑲᐅᒪᓐᖏᑦᑐᖓ ᑳᓐᑐᕌᒃᑕᖃᓚᐅᕐᓂᖓᓂᒃ ᐅᕝᕙᓘᓐᓃᑦ ᐊᓯᖏᑦ ᐸᐃᑉᐹᑦ ᐊᑐᖅᑕᐅᔪᑦ ᑎᑎᕋᕈᑕᐅᓪᓗᑎᒃ ᐋᖅᑭᒃᓯᒪᖃᑎᒌᖑᑎᒃᑲᓂᒃ ᑲᒻᐸᓂᒃᑯᓐᓄᑦ.
7. ᐱᒋᐊᕐᓂᓕᒫᖏᓐᓂ ᐊᖑᓇᓱᐊᕐᓂᐅᓂᐊᖅᑐᑦ, ᐃᑲᔪᖃᑦᑕᓚᐅᕐᒥᔪᖓ ᐊᐅᓪᓛᖅᓯᒪᕕᐅᓂᐊᖅᑐᒥᒃ ᐸᕐᓇᐃᓪᓗᖓ ᖃᑦᓯᑲᓪᓚᖕᓄᑦ ᐅᓪᓗᓄᑦ, ᐱᖃᑎᖃᖅᑐᖓ ᐊᓯᖏᓐᓂᒃ ᐊᖑᓇᓱᒃᑎᓂᒃ. ᐊᑭᓕᖅᑕᐅᖃᑦᑕᓚᐅᖅᑐᒍᑦ ᐃᑲᕐᕋᑎᒍᑦ - ᒥᑭᓂᖅᐹᖓᓂ ᐊᑭᓕᖅᑕᐅᔾᔪᑎᐅᖅᑰᓚᐅᖅᑐᑦ. ᐃᓚᖏᑦ ᐊᖑᓇᓱᒃᑏᑦ ᐃᑲᔪᖃᑦᑕᓚᐅᕐᒥᔪᖅ ᒪᑐᔭᐅᓕᖅᑎᓪᓗᒋᑦ ᐊᐅᓪᓛᖅᓯᒪᕖᑦ ᓄᓐᖑᖏᓐᓂᒃ ᑐᒃᑐᒐᓱᐊᕐᓇᐅᑉ. ᐊᖏᓚᐅᓐᖏᑦᑐᖓ ᑕᖃᒪᓗᐊᒧᑦ ᐊᖑᓇᓱᐊᖃᑦᑕᕐᓂᐅᔪᓂᒃ.
8. ᐱᓯᒪᑦᓯᖃᑦᑕᓚᐅᓐᖏᑦᑐᖓ ᐊᖑᓇᓱᐊᕈᓐᓇᕐᓂᕐᒧᑦ ᓂᕕᑲᑖᓂᒃ ᐅᕝᕙᓘᓐᓃᑦ ᐊᖑᓇᓱᐊᕈᓐᓇᕐᓂᕐᒧᑦ ᓚᐃᓴᓐᓯᓂᒃ ᐊᖑᓇᓱᐊᖅᑎᑕᐅᓪᓗᖓ ᓂᕿᓕᕆᕕᖕᒧᑦ. ᖃᓄᐃᑦᑑᒐᓗᐊᓂᒃᑭᐊᖅ ᓂᖀᑦ ᓂᕕᑲᑖᓂᒃ ᐋᖅᑭᒃᓯᒪᕕᐅᖃᑦᑕᓚᐅᖅᑐᑦ ᓂᕿᓕᕆᕕᖕᒥ, ᖃᐅᔨᓴᖅᑕᐅᓚᐅᖅᑎᓪᓗᒋᑦ.
	* ᐊᕐᕌᒍᐊᓂ 1993 ᖃᐅᔨᒪᓚᐅᖅᑐᖓ ᓄᓇᑖᕐᓂᕐᒧᑦ ᐊᖏᖃᑎᒌᒍᑏᑦ ᐊᑎᓕᐅᖅᑕᐅᓂᖏᓐᓂᒃ ᐱᖃᑎᒋᓪᓗᒋᑦ ᒐᕙᒪᒃᑯᑦ ᑭᓯᐊᓂ ᑐᒪᑐᒪ ᑐᖔᒍᑐᖃᖅ ᖃᐅᔨᒪᓚᐅᖅᑐᖓ ᐊᖏᓇᓱᐊᕈᓐᓇᕐᓂᕐᒧᑦ ᐱᔪᓐᓇᐅᑎᖃᕐᓂᕋᓂᒃ. ᐱᔪᓐᓇᐅᑎᒌᓐᓇᕋᒃᑯ ᐃᓅᓂᓐᓄᑦ.
9. ᖃᐅᔨᒪᓐᖏᑦᑐᖓ ᖃᓄᖅ ᓂᕿᒃᓴᓄᑦ ᑭᒡᓕᒃᓴᐃᑦ ᑐᑭᖃᕐᒪᖔᑕ. ᐅᕙᓐᓄᑦ ᐅᖃᐅᓯᐅᓚᐅᖅᓯᒪᓐᖏᒻᒪᑕ ᐱᓕᕆᔾᔪᑎᒃᑲᓂ ᑖᒃᑯᓇᓂ ᓂᕿᓕᕆᔩᑦ ᑲᒻᐸᓂᖏᓐᓄᑦ ᖃᓄᖅ ᐊᒃᑐᐃᒐᔭᕐᓂᖏᓐᓂᒃ ᓂᕿᒃᓴᓄᑦ ᑭᒡᓕᒃᓴᐃᑦ ᐅᓄᖕᓄᑦ ᓯᕗᓂᒃᓴᒥ. ᐅᖃᓕᒪᕕᐅᓚᐅᓐᖏᑦᑐᖓ ᑕᒪᒃᑯᐊ ᐃᓄᐃᑦ ᐱᔪᓐᓇᐅᑎᖏᓐᓂᒃ ᐊᑖᒍᑦ ᓄᓇᑖᕐᓂᕐᒧᑦ ᐊᖏᕈᑏᑦ ᐊᒃᑐᖅᑕᐅᒐᔭᕐᓂᖏᓐᓂᒃ. ᖃᐅᔨᒪᓚᐅᖅᑐᖓ ᑭᓯᐊᓂ ᑖᒃᑯᐊ ᓂᕿᓕᕆᔩᑦ ᒪᑐᐃᕐᒪᑕ ᒐᕙᒪᒃᑯᑦ ᖃᐅᔨᓴᕐᓂᖃᓚᐅᖅᑐᑦ ᐊᒻᒪ ᓂᖀᑦ ᓈᒻᒪᒃᓱᑎᒃ ᑐᒃᑐᖃᕈᑕᐅᓗᑎᒃ ᓂᕿᓕᕆᕕᖕᒧᑦ.
10. ᑐᖔᒍᑦ ᐱᓕᕆᒋᐊᓚᐅᖅᑎᓐᓇᖓ ᒐᕙᒪᒃᑯᑦ ᖃᐅᔨᓴᕐᓂᖏᓐᓄᑦ, ᒪᓕᒐᕋᓛᓕᕆᔨᐅᓚᐅᖅᑐᖓ ᕼᐊᒻᓕᒃᑯᓐᓄᑦ. ᐊᕐᕌᒍᓂ ᓂᕿᓕᕆᕕᒃ ᐊᐅᓚᑎᓪᓗᒍ, ᐃᖅᑲᓇᐃᔭᑲᐃᓐᓇᕐᕕᒃᓴᖅᓯᐅᖃᑦᑕᓚᐅᖅᑐᖓ, ᓲᕐᓗ ᓄᓇᓯᐅᑎᓄᑦ ᐊᖁᑎᐅᓂᖅ, ᓈᒻᒪᓕᐅᑎᒐᓱᐊᖅᑐᒋᑦ ᐊᕐᕌᒎᑉ ᓄᓐᖑᐊᓄᑦ. ᑖᒃᑯᐊ ᓂᕿᓕᕆᔩᑦ ᐊᐅᓚᓂᖓ ᑮᓇᐅᔭᓕᐅᕕᐅᔪᑑᒐᓚᓚᐅᖅᑐᖅ ᐃᓄᖏᓐᓄᑦ ᓴᓪᓕᐅᑉ, ᐃᓚᐅᓪᓗᑎᒃ ᐃᓘᓐᓇᑲᓴᑎᒃ ᐊᖑᓇᓱᒃᑏᑦ ᐊᒻᒪ ᓂᕿᓕᕆᕕᖕᒥ ᐱᓕᕆᔪᑦ. ᐃᑲᔫᑎᑦᓯᐊᓚᐅᖅᑐᑦ ᓄᓇᓕᐅᔪᒧᑦ.
11. ᑖᒃᑯᐊ ᓴᓪᓕᐅᑉ ᑐᒃᑐᖏᑦ ᐅᓄᖅᓯᒃᑲᓐᓂᖅᐸᑕ, ᓂᕿᓕᕆᐊᒃᓴᓂᒃ ᐊᖑᓇᓱᐊᕐᓂᖅ ᐱᒻᒪᕆᐅᓕᒃᑲᓐᓂᕈᓐᓇᖅᑐᖅ. ᐊᐅᓚᑕᐅᑦᓯᐊᕐᓗᓂ ᐋᓐᓂᐊᕐᓇᖅᑐᖅᑖᖁᓇᒋᑦ ᐊᒻᒪ ᑕᒪᒃᑯᐊ ᑮᓇᐅᔭᐃᑦ ᐃᑲᔫᑎᑦᓯᐊᕐᓗᑎᒃ ᓄᓇᓕᐅᔪᒧᑦ.